Llíria acull l'exposició “Valencia aprende a volar” dels primers vols en la Comunitat Valenciana
06 de abril de 2018

La Fundación Aérea de la Comunidad Valenciana, amb la col·laboració de l'Ajuntament de Llíria, oferix al municipi edetà l'exposició “Valencia aprende a volar”, que arreplega els primers vols valencians d'un període comprés entre 1908 a 1913.

La mostra, que s'inaugura esta vesprada i es podrà visitar fins al 3 de juny a l'edifici multiusos de la localitat, realitza un recorregut per  tots els vols realitzats per valencians a ciutats de la Comunitat Valenciana entre eixos anys, dates que suposen el naixement i arrancada de l'aviació a Espanya.

El visitant disposarà de 75 panells amb fotografies, plans, reculls de premsa i altres documents gràfics, així com una sèrie de maquetes i objectes relacionats amb aquells primers vols. A més, s'exposa un autèntic aeroplà de 1909.

L'horari de l'exposició és de dimarts a dissabte, de 10.30 a 14.00 hores al matí i de 17.00 a 20.00 hores a la vesprada. Així mateix podrà visitar-se els diumenges i festius si es concerta prèviament cita. A més, l'organització de l'esdeveniment realitzarà visites guiades, sense necessitat inscripció prèvia, per a una major comprensió de la mostra, els divendres i dissabtes, i altres també per a grups concertades prèviament.

“Valencia aprende a volar” compta amb la col·laboració de la Generalitat Valenciana, la Diputació Provincial de València, l'Exèrcit de l'Aire, el Museo de Aeronáutica y Astronáutica de Madrid, de las Fundaciones Enaire i Marqués de Dos Aguas, així com d'altres entitats públiques i privades que han facilitat, amb les seues aportacions, la realització de l'exhibició.